کولت. آذ آذربایجانین سئویلن شاعری موسی یاقوبون «بو دونیانین قارا داشی گؤیرمز» شعرینی سیزه تقدیم ائدیر.
لیلکلرین چؤپ یوواسی بوش قالیب،
باهار گئدیب، پاییز گلیب، قیش قالیب.
گؤی چمنده اوجاق یانیب، داش قالیب،
بو دونیانین قارا داشی گؤیرمز.
نه او اوجاق کؤزرهسی، سؤنهسی،
نه او گونلر بیر ده گئری دؤنهسی…
غم ائلمه، کؤنلومون بیر دنهسی،
بو دونیانین قارا داشی گؤیرمز.
او گولیاناق بنددیر بیر خوش باخیشا،
کؤرپه بوداق ال آچیبدیر یاغیشا.
مین باهارین حرارتی ییغیشا،
بو دونیانین قارا داشی گؤیرمز.
اوت گؤیردیب او جیغیریم، او ایزیم،
توفانلانیب چالخالانماز دنیزیم.
داها مندن سوگی اومما، عزیزیم،
بو دونیانین قارا داشی گؤیرمز.
آراز بویو چوخ معنالار سئزمیشم،
ائله بیلمه اللریمی اوزموشم.
اورییمه داش باغلاییب دؤزموشم،
بو دونیانین قارا داشی گؤیرمز.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab